รัฐบาลไทย-ข่าวทำเนียบรัฐบาล-อธิบดีกรมชลประทานชี้แจงสภาพอ่างเก็บน้ำห้วยทรายขมิ้น จังหวัดสกลนคร ยังมีความมั่นคงและแข็งแรงดี
วันจันทร์ที่ 31 กรกฎาคม 2560
อธิบดีกรมชลประทานชี้แจงสภาพอ่างเก็บน้ําห้วยทรายขมิ้น จังหวัดสกลนคร ยังมีความมั่นคงและแข็งแรงดี
ที่ผ่านมาก่อนเข้าสู่ช่วงฤดูฝน อธิบดีกรมชลประทานได้สั่งการให้เจ้าหน้าที่ตรวจสอบและติดตามสถานการณ์น้ําในอ่างเก็บน้ําทั่วประเทศ
โดยอ่างเก็บน้ําห้วยทรายขมิ้น จังหวัดสกลนคร
วันนี้ (31 กรกฎาคม 2560) นายสัญชัย เกตุวรชัย อธิบดีกรมชลประทาน กรมชลประทาน กระทรวงเกษตรและสหกรณ์ ชี้แจงกรณีที่มีการวิพากษ์วิจารณ์ถึงการปล่อยปละละเลยอ่างเก็บน้ําห้วยทรายขมิ้น จังหวัดสกลนคร จนมีการกักเก็บและสะสมปริมาณน้ําในอ่างไว้เป็นปริมาณมาก และทําให้อ่างฯ เกิดการแตกร้าวยาวกว่า 20 เมตร ทําให้น้ําจํานวนมากไหลลงสู่ด้านท้าย เข้าท่วมพื้นที่ชุมชน ต.ขมิ้น และ ต.พังขว้าง จนทําให้ประชาชนได้รับความเสียหายจํานวนมาก ว่า เป็นเพียงการกัดเซาะสันเขื่อนลึกประมาณ 4 เมตรยาว 20 เมตร และยืนยันว่าจากการสํารวจอ่างเก็บน้ํา และอ่างเก็บน้ําดังกล่าว ไม่มีการแตกร้าวแต่อย่างใด ทุกอ่างยังมีความมั่นคงแข็งแรงดี ซึ่งการให้ข้อมูลข่าวสารต่อสาธารณชนดังกล่าวเป็นกลวิธีสร้างการบิดเบือนข้อมูลข่าวสาร ยังผลให้เกิดความเสียหายเพิ่มมากขึ้น เพราะประชาชนไม่สามารถป้องกันแก้ไขสถานการณ์น้ําท่วมอย่างฉับพลันได้
ที่ผ่านมาก่อนเข้าสู่ช่วงฤดูฝน อธิบดีกรมชลประทานได้สั่งการให้เจ้าหน้าที่ตรวจสอบและติดตามสถานการณ์น้ําในอ่างเก็บน้ําทั่วประเทศ โดยอ่างเก็บน้ําห้วยทรายขมิ้น จังหวัดสกลนคร มีปริมาณน้ําในอ่างเก็บน้ําก่อนเข้าสู่ฤดูฝนเพียงร้อยละ 60 หรือประมาณ 1.40 ล้านลูกบาศก์เมตรเท่านั้น จากความจุอ่างเก็บน้ํา 2.40 ล้านลูกบาศก์เมตร
เมื่อเข้าสู่ฤดูฝน โครงการชลประทานสกลนครได้ดําเนินการตามนโยบายของอธิบดีกรมชลประทาน โดยดําเนินการพร่องน้ําในอ่างเก็บน้ําเพื่อรองรับปริมาณฝนที่ตก แต่เนื่องจากมีฝนตกชุกมากในพื้นที่ภาคตะวันออกเฉียงเหนือตอนบน ส่งผลให้มีปริมาณน้ําไหลเข้าอ่างเก็บน้ําห้วยทรายขมิ้นเป็นจํานวนมาก จนทําให้มีน้ําเต็มอ่างเก็บน้ําในช่วงปลายเดือนพฤษภาคม ซึ่งกรมชลประทานยังคงดําเนินการเร่งระบายน้ําออกจากอ่างเก็บน้ํา ผ่านทางคลองส่งน้ําฝั่งซ้ายและฝั่งขวาซึ่งมีศักยภาพสามารถระบายได้สูงสุดเพียงวันละ 80,000 ลูกบาศก์เมตร แต่เนื่องจากมีปริมาณฝนตกในพื้นที่ด้านท้ายอ่างเก็บน้ําเป็นจํานวนมาก ส่งผลให้ไม่สามารถระบายน้ําผ่านทางคลองส่งน้ําได้เต็มศักยภาพเพราะจะทําให้เกิดปัญหาน้ําท่วมพื้นที่ด้านท้ายอ่างเก็บน้ําจึงทําให้เหลือศักยภาพในการระบายน้ําออกจากอ่างเก็บน้ําได้เพียงวันละประมาณ 24,000 ลูกบาศก์เมตรเท่านั้น
ต่อมา ในช่วงวันที่ 17 กรกฎาคม 60 พื้นที่บริเวณดังกล่าวได้รับอิทธิพลจากพายุโซนร้อน “ตาลัส” ส่งผลให้เกิดฝนตกหนักอีกครั้ง ทําให้มีปริมาณน้ําไหลลงอ่างเก็บน้ําห้วยทรายขมิ้นเพิ่มมากขึ้น แม้ว่าจะมีการพร่องน้ําอย่างต่อเนื่องก็ตาม แต่ด้วยศักยภาพของอ่างเก็บน้ําที่เป็นอ่างเก็บน้ําขนาดเล็กสามารถเก็บกักน้ําได้เพียง 2.40 ล้านลูกบาศก์เมตร จึงทําให้มีน้ําเต็มอ่างเก็บน้ําอย่างรวดเร็ว ต่อมายังได้รับอิทธิพลจากหย่อมความกดอากาศต่ํากําลังแรง ที่อ่อนกําลังลงจากพายุโซนร้อน “เซินกา”ทําให้เกิดฝนตกหนักลงมาซ้ําเติมอีก ซึ่งโครงการชลประทานสกลนครได้ออกประกาศแจ้งเตือนภัยและเฝ้าระวังสถานการณ์น้ําไปยังหน่วยงานที่เกี่ยวข้องแล้วเมื่อวันที่ 24 กรกฎาคม 2560 และได้ประสานงานใกล้ชิดกับหน่วยงานที่เกี่ยวข้องมาโดยตลอด หลังจากนั้น ได้เกิดฝนตกหนักในพื้นที่ตั้งแต่วันที่ 26 กรกฎาคม 2560 เป็นต้นมา วัดปริมาณฝนสะสมได้มากถึง 245 มิลลิเมตร ในช่วงระยะเวลาเพียง 20 ชั่วโมง จึงทําให้มีน้ําไหลหลากจากตอนบนลงสู่อ่างเก็บน้ํามากถึง 3.75 ล้านลูกบาศก์เมตร จึงเกิดน้ําเอ่อล้นข้ามทํานบดิน และเกิดการกัดเซาะบริเวณสันเขื่อนขึ้น
อย่างไรก็ตาม กรมชลประทาน โดยสํานักงานชลประทานที่ 5 และโครงการชลประทานสกลนครได้รับรายงานจากเจ้าหน้าที่ของกรมชลประทาน ที่ประจําอยู่ที่อ่างเก็บน้ําห้วยทรายขมิ้นว่า จากปริมาณฝนที่ตกหนักอย่างต่อเนื่อง ทําให้มีปริมาณน้ําไหลเข้าอ่างเป็นจํานวนมาก จนทําให้เกิดนําไหลล้นสันเขื่อน จากการตรวจสอบในเบื้องต้นด้วยสายตาพบว่ามีการกัดเซาะบริเวณสันเขื่อนลึกประมาณ 4 เมตร กว้าง 20 เมตร จากความยาวสันเขื่อน 1,300 เมตร เมื่อได้รับแจ้งเหตุจึงได้จัดส่งเจ้าหน้าที่ที่เชี่ยวชาญด้านความปลอดภัยเขื่อนดินทางเข้าไปในพื้นที่ แต่เนื่องจากมีน้ําท่วมเป็นบริเวณกว้าง จึงไม่สามารถเดินทางเข้าไปในพื้นที่อ่างเก็บน้ําได้
เมื่อระดับน้ําท่วมได้ลดลง สามารถสัญจรได้แล้ว เจ้าหน้าที่จึงได้ดําเนินการตรวจสอบความเสียหายอย่างละเอียด พบว่า ทํานบดินที่ถูกกัดเซาะมีความเสียหายเพิ่มขึ้น ปริมาณน้ําในอ่างฯคงเหลืออยู่ในอ่างจํานวนหนึ่ง ภายหลังจากการเกิดเหตุกรมชลประทานได้นําเสนอข้อมูลข่าวสารผ่านทางสื่อมวลชนและช่องทางประชาสัมพันธ์อย่างต่อเนื่องเป็นลําดับตามข้อเท็จจริงที่เกิดขึ้น และจากผลการตรวจสอบของผู้เชี่ยวชาญด้านความปลอดภัยเขื่อนพบว่า สามารถรองรับน้ําได้ตามศักยภาพปัจจุบัน พร้อมกันนั้นได้จัดส่งเครื่องจักรเครื่องมือ พร้อมกําลังเจ้าหน้าที่เข้าไปซ่อมแซมจุดที่เสียหายตั้งแต่วันนี้ (29 ก.ค. 60) โดยจะเร่งดําเนินการให้แล้วเสร็จภายใน 20 วัน
สําหรับปริมาณน้ําที่ไหลลงมาจากอ่างเก็บน้ําห้วยทรายขมิ้นนั้น จะไม่ไหลผ่านลงสู่ตัวเมืองสกลนคร แต่จะถูกแบ่งออกเป็น 2 ส่วนคือไหลลงสู่คลองน้ําอูน ประมาณ 40 เปอร์เซนต์ และไหลลงสู่หนองหารประมาณ 60 เปอร์เซนต์ ซึ่งปริมาณน้ําที่ไหลลงหนองหาร ไม่ได้ทําให้เกิดภาวะน้ําท่วมในตัวเมืองสกลนครโดยตรง แต่จะทําให้ระดับน้ําในหนองหารเพิ่มสูงขึ้น ส่งผลให้น้ําจากในเขตเทศบาลเมืองสกลนครระบายได้ยากขึ้นเท่านั้น ซึ่งกรมชลประทานติดตั้งเครื่องผลักดันน้ํารวมจํานวน 26 เครื่อง โดยขณะนี้ติดตั้งแล้วจํานวน 4 เครื่องที่ประตูระบายน้ําธรณิศนฤมิต จังหวัดนครพนม และจะทยอยติดตั้งอีก 22 เครื่อง เพื่อช่วยเร่งระบายน้ําจากลําน้ําก่ําระบายลงสู่แม่น้ําโขงตามลําดับต่อไป
----------------------------------------------